Julia Navalnaia

Julia Borisovna Navalnaia, jaiotzaz Abrosimova, errusieraz  Юлия Борисовна Навальная (Mosku, Errusia, 1976ko uztailaren 24a –) errusiar ekonomialaria eta politikaria da, 2024an hil zen Alekséi Navalni (1976-2024) oposizio errusiarreko liderraren emaztea.

 Biografia 
Moskun jaio zen 1976an, eta Borís Alekdrovich Abrósimov (1952-1996) zientzialariaren alaba da. Ekonomian graduatu zen Plejánov-eko Ekonomia Unibertsitate Errusiarrean. Atzerrian egon ondoren, graduondoko ikasketak egin zituen.

 Lan ibilbidea 
Moskuko banku batean lan egin zuen denbora batez. 1998ko udan, Turkian oporretan zegoela, Alekséi Navalni ezagutu zuen, bere herrian bizi zen abokatua. 2000. urtean, ezkondu egin ziren, eta harekin bi seme-alaba izan zituzten: Daria (2001) eta Zajar (2008). 2000. urtean, Yábloko alderdi sozioliberal eta mendebaldarrarekin bat egin zuen. Alderdi hori utzi egin zuen 2010ean, senarra Grigori Yavlinski idazkariarekin izandako gatazkarengatik kanporatu ondoren.
ezkerrera|thumb| Aleksei Navalnik eta Julia Navalnaia
2007an, Aleksei Navalnik ospea irabazi zuen errusiarren artean, blogari eta oposizioko politikari gisa. Bere emazte Julia senarraren lehen idazkari eta laguntzailea bihurtu zen. Familia-bizitza iritzi publikoaren muinean jarri zen, eta Navalnaia "Errusiako oposizioko lehen dama" bihurtu zen.
2020ko udaren amaieran, senarra Omsk herriko ospitalera eraman zuten presaz, pozoituta zegoela susmatuta. Julia Navalnaiak behin eta berriz esan zuen Alekséi Alemaniara bidaltzeko tratamendua jasotzeko, eta Errusiako presidente Vladimir Putinengana ere jo zuen zuzenean. Sendagile alemanek pozoitua izan zela berretsi ondoren, Leonid Roshal mediku errusiarrak esan zuen ez zuela substantzia pozoitsurik aurkitu Navalniren laginetan. Senarrari jarraituta Berlinera joan zen, eta harekin egon zen Charité ospitalean.

2021eko urtarrilean, Errusiara itzuli zen senarrarekin eta Alekséi mugako kontrolean atxilotu zuten. Urtarrilaren 21ean, Juliak senarraren aldeko manifestaziora joango zela jakinarazi zuen. Urtarrilaren 23an atxilotu zuten, baina ordu gutxitara askatu zuten. Senarraren aldeko protestetan parte hartu zuen 2021eko urtarrilaren 23an eta 31n, baita otsailaren 2an eta 14an ere.

2024ko otsailaren 16an, Errusiako espetxe-zerbitzuak senarraren heriotza iragarri zuen Yamalia-Nenatia barruti autonomoko espetxe batean. Argitu gabeko heriotza da.

 Erreferentziak 

 Kanpo estekak 

 Yulia Navalnaya, Kremlin critic's wife in the spotlight, web-ean https://www.france24.com.
 Yulia Naválnayaren esku-hartzea, senarraren hilketa gaitzesteko Municheko Segurtasun Konferentzian, 2024ko otsailaren 16an (errusieraz, gaztelaniazko azpitituluekin)
 Yulia Naválnayaren deklarazioa, Putinek Navalniren amari egindako xantaia salatuz eta senarraren gorpua duintasunez ehorzteko eskatuz, 2024ko otsailaren 24an (errusieraz, ingelesezko azpitituluekin)
 Yulia Naválnayaren hitzaldia Europako Parlamentuan, 2024ko otsailaren 28an (ingelesez, gaztelaniara itzulita)

Kategoria:Moskutarrak
Kategoria:Emakume aktibistak
Kategoria:Errusiako aktibistak
Kategoria:Emakume ekonomialariak
Kategoria:Errusiako ekonomialariak
Kategoria:Emakume politikariak
Kategoria:Errusiako politikariak